**8.pielikums**

 konkursa Nolikumam

Identifikācijas Nr. JNP \_\_\_\_\_\_\_\_

**PROJEKTS**

**LĪGUMS**

Jelgava, 2017. gada \_\_\_.\_\_\_\_\_\_\_\_\_\_\_

**Jelgavas novada pašvaldība** (juridiskā adrese: Pasta iela 37, Jelgava, LV 3001, reģistrācijas nr. 90009118031), (turpmāk – Pasūtītājs), kuru pārstāv....**,** no vienas puses, un

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas nr. \_\_\_\_\_\_\_\_\_\_\_\_\_\_), (turpmāk – Būvuzņēmējs), kuru pārstāv\_\_\_\_\_\_\_\_\_\_\_\_\_\_\_\_**,** no otras puses, noslēdz līgumu (turpmāk-Līgums) par sekojošo:

**1.LĪGUMA PRIEKŠMETS**

1.1. Pamatojoties uz iepirkumu ( ID Nr. \_\_\_\_\_\_\_\_\_\_) un Būvuzņēmēja finanšu piedāvājumu ( līguma Pielikums Nr.2), Pasūtītājs uzdod un Būvuzņēmējs apņemas par samaksu ar saviem darba rīkiem, ierīcēm un darbaspēku Līgumā un normatīvajos aktos noteiktajā kārtībā un termiņos, pienācīgā kvalitātē veikt **Automātiskās ugunsgrēka atklāšanas un trauksmes signalizācijas sistēmas ierīkošanu** (turpmāk – Būvdarbi) un **tehniskās dokumentācijas izstrādi Jelgavas novada iestādēs,** atbilstoši Pielikumā Nr.1 Tehniskajā specifikācijā norādīto objektu sarakstam (turpmāk –Darbi).

Darbi sevī ietver :

1)visus Līgumā, Tehniskajā specifikācijā un Finanšu piedāvājumā noteiktos objektu izbūvei nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, nodošanu ekspluatācijā;

2) tehniskās dokumentācijas sagatavošanu objektiem, kuros Līguma ietvaros tiks izbūvēta Automātiskās ugunsgrēka atklāšanas un trauksmes signalizācijas sistēma, objektiem, kuriem jāizstrādā tehniskais projekts Automātiskās ugunsgrēka atklāšanas un trauksmes signalizācijas sistēmas izbūvei un objektiem, kuros Automātiskās ugunsgrēka atklāšanas un trauksmes signalizācijas sistēma ir izbūvēta, bet nav pieejama tehniskā dokumentācija.

1.2. Pasūtītāja kontaktpersonas un atbildīgās personas par Līguma izpildi norādītas Pielikumā Nr.1, atbilstoši objektu sarakstam.

1.2.1. Pasūtītāja kontaktpersonai Līguma izpratnē ir sekojošas pilnvaras:

1.2.1.1. informēt Pasūtītāju par Līguma izpildes gaitu, ievērojot konkrētā tehniskā projekta nosacījumus, par Būvuzņēmēja ierosinājumiem un/vai iebildumiem, kā arī par citiem jautājumiem, kas skar vai var skart Līguma izpildes gaitu.

1.2.1.2. parakstīt darbu nodošanas-pieņemšanas aktus, konstatējot atbilstību esošajai situācijai Līguma izpratnē.

1.3. Būvuzņēmēja kontaktpersona Līguma realizācijā – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. TEHNISKĀS DOKUMENTĀCIJAS IZSTRĀDES VISPĀRĪGIE NOTEIKUMI**

2.1. Tehniskā dokumentācija jāizstrādā saskaņā ar nolikumā (ID Nr. JNP \_\_\_\_\_\_) ietvertajām prasībām, Līguma noteikumiem un Latvijas Republikas būvnormatīviem.

2.2. Pasūtītājs nodrošina Būvuzņēmēju ar dokumentiem, kas nepieciešami tehniskās dokumentācijas izstrādāšanai.

2.3. Būvuzņēmējs, parakstot Līgumu, apliecina, ka pirms Līguma parakstīšanas ir saņēmis un pietiekošā apjomā iepazinies un pārbaudījis visu tehnisko un juridisko dokumentāciju (kas saistīta ar Līgumu un iepirkuma dokumentiem un pēc satura atbilst visiem Līguma noteikumiem un tā pielikumiem, kādi ir uz Līguma parakstīšanas brīdi) un faktiskos apstākļus (tai skaitā, Tehniskajā specifikācijā minēto objektu esošo stāvokli, izpētījis vietējos apstākļus, kas varētu ietekmēt darbu vidi, arī attiecībā uz iespējamiem komunikāciju pieslēgumiem un materiālu piegādēm), uzdevis Pasūtītājam visus būtiskos jautājumus, saņēmis atbildes, un visi Būvuzņēmēja pieprasītie precizējumi vai papildinformācija ir iekļauti dokumentācijā, kas pievienota Līgumam. Būvuzņēmējam šajā sakarā nekādu pretenziju nav, un viņam ir visa nepieciešamā informācija darbu kvalitatīvai izpildei. Vēlāki dokumentācijas un/vai objekta apstākļu neatbilstības vai nepietiekamības atklājumi nedod pamatu līgumcenas palielinājumam vai izpildes termiņa pagarinājumam. Lai novērstu jebkuras šaubas, Puses atzīst, ka visus riskus un atbildību, kas saistīti ar tehnisko un juridisko dokumentāciju (tai skaitā, visu atļauju un jebkādu saskaņojumu saņemšanu un nepieciešamo maksājumu veikšanu), kā arī faktiskajiem apstākļiem objektā un visu tehniskās dokumentācijas izstrādi līdz pilnīgai darbu nodošanai, uzņemas Būvuzņēmējs.

2.4. Būvuzņēmējs izstrādāto tehnisko dokumentāciju nodod Pasūtītājam, abpusēji parakstot nodošanas – pieņemšanas aktu vai iesniedz savus pamatotus rakstiskus iebildumus.

2.5. Būvuzņēmējs tehnisko dokumentāciju nodod Pasūtītājam ar nodošanas – pieņemšanas aktu 3 (trīs) izdrukātos eksemplāros un vienu eksemplāru elektroniski sagatavotu datu, kurus var apskatīt ar publiski pieejamiem rīkiem, formā. Ja elektroniski sagatavotās datnes apjoms pārsniedz 10Mb, Būvuzņēmējs datus sadala daļās, vienas datnes lielumam nepārsniedzot 10 Mb.

2.7. Ja tehniskajā dokumentācijā pie nodošanas atrodamas nepilnības, Pasūtītājs 5 (piecu) darba dienu laikā iesniedz Būvuzņēmējam pamatotus rakstiskus iebildumus. Puses rakstiski vienojas par nepilnību novēršanas termiņu.

**3. BŪVDARBU IZPILDES VISPĀRĪGIE NOTEIKUMI**

3.1. Būvuzņēmējs Būvdarbus izpilda saskaņā ar tehnisko projektu un Finanšu piedāvājumu (Pielikums Nr.2). Būvdarbi sevī ietver visus Līgumā un Tehniskajā specifikācijā (Pielikums Nr.1) noteikto objektu Automātiskās ugunsgrēka atklāšanas un trauksmes signalizācijas sistēmas izbūvei nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, nodošanu ekspluatācijā, tehniskās dokumentācijas sagatavošanu un citas darbības, kuras izriet no Līguma. Būvdarbi tiek izpildīti precīzi un profesionālā līmenī.

3.2. Pasūtītājs apņemas atturēties no jebkādas rīcības, kas varētu apgrūtināt Būvdarbu veikšanu vai Pasūtītāja saistību izpildi.

3.3. Pēc Pasūtītāja pieprasījuma, Būvuzņēmējam ir jāuzrāda Būvdarbos izmantojamo materiālu sertifikāti un citi to kvalitāti apliecinošie dokumenti.

3.4. Būvuzņēmējs nodrošina nepieciešamo būvizstrādājumu pareizu un kvalitatīvu izmantošanu Būvdarbu procesā.

3.5. Būvuzņēmējs ir atbildīgs par visu nepieciešamo Būvdarbu sagatavošanas darbu veikšanu.

3.6. Pasūtītājs ir tiesīgs pēc saviem ieskatiem veikt Būvdarbu izpildes pārbaudes.

3.7. Gadījumā, ja Būvuzņēmējs konstatē kļūdas vai neprecizitātes tehniskajā dokumentācijā vai citā ar Būvdarbiem saistītajā dokumentācijā, vai ja Būvuzņēmējs atklāj neparedzētus apstākļus, kas var kavēt izpildīt ar šo Līgumu uzņemtās saistības vai ietekmēt Automātiskās ugunsgrēka atklāšanas un trauksmes signalizācijas sistēmas izbūves drošību vai kvalitāti, Būvuzņēmējam ir pienākums nekavējoties rakstiski paziņot par to Pasūtītājam. Būvuzņēmējs turpina pildīt Līgumu tādā mērā, cik tas neietekmē būves vai personāla drošību, ja vien Pasūtītājs nav rakstiski pieprasījis apturēt Būvdarbu veikšanu. Ja Būvdarbu izpilde ir tikusi apturēta, tā tiek atsākta pēc tam, kad Puses ir vienojušās par grozījumiem Tāmē vai kad Pasūtītājs ir devis rīkojumu turpināt Būvdarbus saskaņā ar Līgumā noteiktajiem darbu apjomiem.

3.8. Būvuzņēmējam nodrošināt, lai būvdarbu laikā netiktu bojāta apkārtējās darba vides infrastruktūra, darba vietai pietuvinātās komunikācijas.

3.9. Būvuzņēmējs nodrošina citu no būvniecības izrietošo un/vai saistīto Būvdarbu veikšanai vai nodošanai nepieciešamo atļauju saņemšanu un Būvdarbu saskaņošanu atbildīgajās iestādēs.

3.10. Būvuzņēmējs personālu, kuru tas iesaistījis līguma izpildē, par kuru piedāvājumā sniedzis informāciju un kurš ticis vērtēts, kā arī apakšuzņēmējus, par kuriem tas informējis pasūtītāju un uz kuru spējām tas balstījies savas kvalifikācijas pierādīšanai, speciālistus pēc līguma noslēgšanas drīkst mainīt tikai ar Pasūtītāja rakstveida piekrišanu. Pasūtītājs piekrīt apakšuzņēmēja, speciālista maiņai tikai tādā gadījumā, ja iesaistāmais apakšuzņēmējs, speciālists atbilst iepirkuma (ID Nr. \_\_\_\_\_\_\_\_\_\_) nolikuma prasībām.

3.11. Lai veiktu apakšuzņēmēju vai speciālistu maiņu, Būvuzņēmējs ne mazāk kā 10 dienas pirms maiņas iesniedz pasūtītājam rakstisku iesniegumu un iepirkuma ( ID Nr. \_\_\_\_\_\_\_\_\_\_) nolikumā minētos kvalifikācijas dokumentus.

**4. DARBA SAMAKSA UN NORĒĶINU KĀRTĪBA**

4.1. Līgumcena ir EUR \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_*euro* un \_\_\_\_ centi), neieskaitot pievienotās vērtības nodokli. Pievienotās vērtības nodokļa samaksa tiek veikta Latvijas Republikā spēkā esošajos ārējos normatīvajos aktos noteiktajā kārtībā un apmērā.

4.2. Līgumcena ietver pilnu samaksu par Līguma ietvaros paredzēto Būvuzņēmēja saistību izpildi – Automātiskās ugunsgrēka atklāšanas un trauksmes signalizācijas sistēmas izbūvi un visas tehniskās dokumentācijas izstrādi, ieskaitot būvdarbu procesā izmantojamo materiālu, to piegādes un transporta, apdrošināšanas un būvgružu utilizācijas izmaksas, iespējamo nodokļu un nodevu maksājumus valsts un pašvaldības budžetos un citus maksājumus, kas būs jāizdara Būvuzņēmējam, lai pienācīgi un pilnībā izpildītu Līgumu, un atbilstoši Līguma priekšmetam sastāv no atsevišķu Līguma daļu līgumcenām :

4.2.1. Par Automātiskās ugunsgrēka atklāšanas un trauksmes signalizācijas sistēmas izbūvi un tās tehniskās dokumentācijas izstrādi \_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_*euro* un \_\_\_\_ centi), tai skaitā pievienotās vērtības nodoklis 21% \_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_*euro* un \_\_\_\_ centi);

4.2.2. Par tehniskās dokumentācijas izstrādi objektiem, kuriem nepieciešams izbūvēt Automātiskās ugunsgrēka atklāšanas un trauksmes signalizācijas sistēmu \_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_*euro* un \_\_\_\_ centi), tai skaitā pievienotās vērtības nodoklis 21% \_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_*euro* un \_\_\_\_ centi);

4.2.3. Par tehniskās dokumentācijas izstrādi objektiem, kuros Automātiskās ugunsgrēka atklāšanas un trauksmes signalizācijas sistēma ir izbūvēta, bet nav pieejama tehniskā dokumentācija \_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_*euro* un \_\_\_\_ centi), tai skaitā pievienotās vērtības nodoklis 21% \_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_*euro* un \_\_\_\_ centi);

4.2.4. Līguma 4.2.1., 4.2.2. 4.2.3., punktu no veikto pakalpojumu kopsummas aprēķināto Pievienotās vērtības nodokli, kas sastāda \_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_ *euro* un \_\_\_\_centi) maksā Būvuzņēmējs.

4.3. Ja Līguma izpildes gaitā atklājas papildus darbi un papildus izmaksas, kuras Būvuzņēmējs, iesniedzot un apstiprinot Līguma Finanšu piedāvājumu, nebija paredzējis, Puses atzīst, ka tā ir Būvuzņēmēja atbildība, un, šo darbu izpildi veic Būvuzņēmējs par saviem līdzekļiem.

4.4. Pasūtītājs pieņem un apmaksā izpildītus darbus pēc faktiski izpildītā darba apjoma Līgumcenas ietvaros, atbilstoši Līguma un tehniskās specifikācijas prasībām, 30 (trīsdesmit) dienu laikā pēc pieņemšanas-nodošanas akta parakstīšanas.

4.5. Līgumcenas daļas par Tehniskās dokumentācijas izstrādāšanu Būvuzņēmējam tiek samaksātas 30 (trīsdesmit) dienu laikā pēc akta par tehniskās dokumentācijas izstrādes darbu pieņemšanas-nodošanas akta parakstīšanas.

4.6. Gala samaksu Pasūtītājs veic 30 (trīsdesmit) dienu laikā pēc akta par objekta Automātiskās ugunsgrēka atklāšanas un trauksmes signalizācijas sistēmas pieņemšanas-nodošanas akta parakstīšanas, šā līguma 6.2.punktā noteiktā kredītiestādes izdota garantijas laika nodrošinājuma un Būvuzņēmēja izrakstīta rēķina iesniegšanas. Noslēguma maksājums par būvdarbu veikšanu ir ne mazāks kā 10% (desmit procenti) no kopējās līguma summas.

4.7. Nekvalitatīvi vai neatbilstoši veiktie Būvdarbi netiek pieņemti un apmaksāti līdz defektu novēršanai un šo Būvdarbu pieņemšanai.

4.8. Par samaksas brīdi uzskatāms bankas atzīmes datums Pasūtītāja maksājuma uzdevumā.

**5. LĪGUMA IZPILDES TERMIŅI**

5.1. Būvuzņēmējs Kopā-darbus uzsāk, ne vēlāk kā 5 (piecas) darba dienas pēc līguma noslēgšanas un **pabeidz ne vēlāk, kā līdz 2017.gada 30.novembrim**.

5.2. Būvuzņēmējs apņemas nekavējoties ziņot Pasūtītājam par visiem apstākļiem un šķēršļiem, kuri kavē Kopā-darbu izpildi noteiktajos termiņos.

5.3. Būvuzņēmējam ir tiesības uz Kopā-darbu izpildes termiņa pagarinājumu, ja iestājušies nepārvaramas varas apstākļi, kuri atrodas ārpus Būvuzņēmēja kontroles un kuri būtiski traucē darbu savlaicīgu izpildi (Līguma 9.punkts).

5.4. Ja Būvuzņēmējs līguma 5.3. punktā minēto iemeslu dēļ vēlas darbu izpildes termiņa pagarinājumu, viņš par to ziņo Pasūtītājam rakstiski. Šāds paziņojums nosūtāms nekavējoties pēc tam, kad Būvuzņēmējs uzzinājis par esošiem vai vēl sagaidāmiem apstākļiem, kas izraisa darbu izpildes kavējumu. Ja šāds paziņojums nekavējoties netiek nosūtīts, tiesības pieprasīt termiņa pagarinājumu tiek zaudētas.

Pasūtītājam ir pienākums nekavējoties sniegt Būvuzņēmējam atbildi uz saņemto paziņojumu.

**6. APDROŠINĀŠANA**

6.1. Būvuzņēmējs uz sava rēķina apņemas noslēgt Būvuzņēmēja civiltiesiskās atbildības apdrošināšanu Ministru kabineta 2014.gada 19.augusta noteikumos Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā. Būvuzņēmējs 3 (trīs) darba dienu laikā no Līguma noslēgšanas brīža iesniedz Pasūtītājam šajā punktā minēto apdrošināšanas līgumu.

6.2. Būvuzņēmējs pēc Kopā-darbu nodošanas-pieņemšanas akta parakstīšanas Pasūtītājam iesniedz kredītiestādes izdotu garantijas laika nodrošinājumu 5 (pieci)% apmērā no kopējās Līgumcenas.

**7. BŪVDARBU UN TEHNISKĀS DOKUMENTĀCIJAS NODOŠANA – PIEŅEMŠANA**

7.1. Tehniskās dokumentācijas izstrādi un pieņemšanu apliecina Pušu parakstīts nodošanas – pieņemšanas akts. Gadījumā, ja, pieņemot tehnisko dokumentāciju, Pasūtītājs izvirza argumentētus iebildumus vai pretenzijas, Puses, parakstot atsevišķu protokolu, vienojas par trūkumu novēršanas termiņiem. Minētajā gadījumā nodošanas – pieņemšanas akts tiek parakstīts pēc šo trūkumu novēršanas.

7.2. Būvdarbu nodošana- pieņemšana jāveic pēc Būvdarbu pabeigšanas.

7.3. Pēc Būvdarbu pabeigšanas Automātiskā ugunsgrēka atklāšanas un trauksmes signalizācijas sistēma tiek pieņemta ekspluatācijā, atbilstoši būvniecību regulējošajos tiesību aktos noteiktajai kārtībai. Būvdarbi tiek uzskatīti par izpildītiem un nodotiem Pasūtītājam ar brīdi, kad tiek parakstīts nodošanas – pieņemšanas akts.

7.4. Pasūtītājs ir tiesīgs atteikties no izpildīto Būvdarbu pieņemšanas, ja pieņemšanas laikā tiek atklāti tādi defekti, kuri var traucēt Automātiskās ugunsgrēka atklāšanas un trauksmes signalizācijas sistēmas atbilstošu ekspluatāciju.

7.5. Ja Pasūtītājs atsakās pieņemt izpildītos Būvdarbus, viņš paskaidro tā iemeslus protokolā. Ja Būvuzņēmējs nepiekrīt atteikumam, viņš motivē savus iebildumus protokolā.

7.6. Būvdarbu nodošanas protokolu paraksta Puses, kā arī citas personas, kas piedalās Būvdarbu nodošanas procedūrā. Katrai Pusei paliek viens parakstīts protokola eksemplārs.

7.7. Pārbaudes laikā konstatētos defektus novērš Būvuzņēmējs uz sava rēķina protokolā noteiktajā termiņā. Protokolā norādītais defektu novēršanas termiņš nav uzskatāms par Līguma izpildes termiņa pagarinājumu.

7.8. Būvuzņēmējs pēc Būvdarbu pabeigšanas nodod Pasūtītājam ar aktu visu ar Būvdarbu veikšanu saistīto tehnisko). Minētās dokumentācijas nodošana Pasūtītājam ir priekšnoteikums galīgā pieņemšanas-nodošanas akta, kas apliecina objekta gatavību pieņemšanai ekspluatācijā, parakstīšanai.

**8. PUŠU ATBILDĪBA**

8.1. Puses ir atbildīgas par Līgumā noteikto saistību pilnīgu izpildi, atbilstoši Līguma nosacījumiem.

8.2. Visu risku par Kopā-darbu un objektu bojāšanu vai iznīcināšanu laika posmā no Kopā-darbu uzsākšanas līdz to pieņemšanai ekspluatācijā nes Būvuzņēmējs.

8.3. Par līgumsaistību pienācīgu neizpildi Puses ir atbildīgas saskaņā ar šo Līgumu, Būvniecības likumu, Civillikumu un citiem tiesību aktiem.

8.4. Ja Būvuzņēmējs neievēro noteiktos Līguma izpildes termiņus, ieskaitot jebkurus noteiktos termiņus, Būvuzņēmējs maksā Pasūtītājam līgumsodu 0,1 % apmērā no kopējās Līgumcenas par katru nokavēto dienu, bet ne vairāk kā 10 (desmit) % no kopējās Līgumcenas.

8.5. Ja Pasūtītājs neveic savlaicīgi Līguma 4. punktā noteiktos maksājumus, tad viņš maksā Būvuzņēmējam līgumsodu 0,1 % apmērā no nokavētā maksājuma summas par katru maksājuma kavējuma dienu, bet ne vairāk kā 10 (desmit) % no nokavētā maksājuma summas.

**9. NEPĀRVARAMA VARA UN ĀRKĀRTĒJI APSTĀKĻI**

9.1. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, nemieri, valsts varas un pārvaldes institūciju lēmumi.

9.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.

9.3 Ja nepārvaramas varas apstākļu un to seku dēļ nav iespējams izpildīt šajā līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus šajā Līgumā vai sastāda jaunu Līgumu, vai arī lauž šo Līgumu.

**10. GARANTIJAS SAISTĪBAS**

10.1. Būvuzņēmējs garantē Būvdarbu un tehniskās dokumentācijas kvalitāti, Automātiskās ugunsdzēsības un trauksmes signalizācijas funkcionālo darbību, atbilstību Līgumam, tehniskajai dokumentācijai un atbilstošajiem normatīvajiem aktiem. Būvuzņēmējs uzņemas atbildību par trūkumiem un defektiem Būvdarbos, kas radušies garantijas termiņā. Šajā punktā minētās garantijas termiņš ir 24 mēneši no akta par objekta pieņemšanu ekspluatācijā apstiprināšanas brīža.

10.2. Būvuzņēmējs, garantijas termiņā saņemot Pasūtītāja rakstisku paziņojumu, uzņemas uz sava rēķina novērst bojājumus, trūkumus vai neatbilstību Līgumam vai normatīvo aktu prasībām. Nosūtot paziņojumu, Pasūtītājs norāda arī vietu un laiku, kad Būvuzņēmējam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 3 (trim) darba dienām, ja vien puses nevienojas citādi.

10.3. Noteiktajā termiņā Puses sastāda defektu aktu, tajā norādot bojājumus, neatbilstības vai trūkumus Būvdarbos, kā arī to novēršanas termiņu. Gadījumā, ja Būvuzņēmējs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Būvuzņēmējam. Pasūtītājs trīs darba dienu laikā nosūta sastādīto aktu Būvuzņēmējam.

10.4. Gadījumā, ja Puses, sastādot defektu aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai garantijas ietvaros veikto darbu kvalitāti, Puses divu darba dienu laikā rakstiski vienojas par ekspertu komisiju (līdz trim ekspertiem), kura tiek pieaicināta un kuras viedoklis ir izšķirošs. Ekspertu komisijas izdevumus Puses sedz vienādās daļās.

10.5. Gadījumā, ja Būvuzņēmējs nenovērš uz garantiju attiecināmos defektus noteiktajā termiņā un termiņa nokavējums sastāda vismaz 10 (desmit) dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Uzņēmējs šādā gadījumā atlīdzina Pasūtītājam visus ar defektu novēršanu saistītos izdevumus.

**11. LĪGUMA IZBEIGŠANA**

11.1. Līgums var tikt izbeigts, Pusēm savstarpēji rakstiski vienojoties, vai arī šajā Līgumā noteiktajā kārtībā.

11.2. Pasūtītājs, nosūtot Būvuzņēmējam rakstisku paziņojumu, ir tiesīgs vienpusēji izbeigt Līgumu, ja:

11.2.1. Būvuzņēmējs neievēro jebkuru no Līgumā noteiktajiem Līguma uzsākšanas un izpildes termiņiem, un ja Būvuzņēmēja nokavējums ir sasniedzis vismaz 30 (trīsdesmit) dienas;

11.2.2. Būvuzņēmējs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus, un ja Būvuzņēmējs šādu neizpildi nav novērsis 30 (trīsdesmit) dienu laikā pēc attiecīga rakstiska Pasūtītāja paziņojuma saņemšanas;

11.2.3. Ir uzsākta Būvuzņēmēja likvidācija vai reorganizācija, vai arī Būvuzņēmējs ir atzīts par maksātnespējīgu;

11.3. Izbeidzot Līgumu 11.2. punktā noteiktajos gadījumos, Puses sastāda un abpusēji paraksta atsevišķu aktu par faktiski izpildīto Kopā-darbu apjomu un to vērtību. Sastādot aktu, Puses ņem vērā izpildīto Kopā-darbu kvalitāti. Pasūtītājs samaksā Būvuzņēmējam par izpildītajiem darbiem, atbilstoši sastādītajam aktam.

**12. STRĪDU IZSKATĪŠANAS KĀRTĪBA UN CITI NOSACĪJUMI**

12.1. Līguma izpildes laikā radušos strīdus puses risina vienojoties vai, ja vienošanās nav iespējama, strīdu izskata tiesā Latvijas Republikas likumos noteiktajā kārtībā.

12.2. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu ) darba dienu laikā, rakstiski par to paziņo otrai Pusei.

12.3. Līgums sastādīts divos eksemplāros, uz 7(septiņām) lapām no kuriem viens glabājas pie Pasūtītāja, viens pie Būvuzņēmēja.

**13. PUŠU JURIDISKĀS ADRESES UN REKVIZĪTI**

 Pasūtītājs: Būvuzņēmējs:

Jelgavas novada pašvaldība

Reģ. Nr. 90009118031

Pasta iela 37, Jelgava, LV-3001

SWEDBANK, HABALV22

Konta nr.LV07HABA0551025900443

Z.Caune

Z.v